ডোনাল্ড ক্রিস্প (ইংরেজি: Donald Crisp; জন্ম: জর্জ উইলিয়াম ক্রিস্প, ২৭শে জুলাই ১৮৮২ - ২৫শে মে ১৯৭৪) ছিলেন একজন ইংরেজ অভিনেতা, প্রযোজক, পরিচালক, চিত্রনাট্যকার। নির্বাক চলচ্চিত্র যুগের শুরুর সময় থেকে ১৯৬০-এর দশক পর্যন্ত তিনি চলচ্চিত্রে কাজ করেছেন। হাউ গ্রিন ওয়াজ মাই ভ্যালি (১৯৪২) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেছেন।Obituary, Variety, 29 May 1974.  প্রারম্ভিক জীবন ক্রিস্প ১৮৮২ সালের ২৭শে জুলাই লন্ডনের বাউ শহরে জন্মগ্রহণ করেন। তার পিতা জেমস ক্রিস্প এবং মাতা এলিজাবেথ ক্রিস্প (প্রদত্ত নাম: ক্রিস্টি)। তার চার ভাই ও চার বোন ছিল। তারা হলেন জেমস, জন, এলিজাবেথ, অ্যান, অ্যালিস, এলিজা, ও মার্ক। তিনি এটন কলেজ ও অক্সফোর্ড বিশ্ববিদ্যালয়ে পড়াশুনা করেন। বোয়ার যুদ্ধে তিনি ১০ম হুসার্সের ট্রুপার হিসেবে নিয়োজিত ছিলেন।  কর্মজীবন সবাক চলচ্চিত্র বিকাশ লাভ করার পর ক্রিস্প ১৯৩০-এর দশকে অভিনয়ে মনোনিবেশ করেন। ত্রিশ ও চল্লিশের দশকে তিনি হলিউডের ব্যস্ততম চরিত্রাভিনেতাদের একজন ছিলেন এবং সে সময়ের প্রধানতম তারকাদের সাথে অভিনয় করেন। তন্মধ্যে উল্লেখযোগ্য হল ক্যাথরিন হেপবার্নের সাথে দ্য লিটল মিনিস্টার (১৯৩৪) ও আ ওম্যান রেবেলস (১৯৩৬); চার্লস লটনের সাথে মিউটিনি অন দ্য বাউন্টি (১৯৩৫); বেটি ডেভিস ও হেনরি ফন্ডার সাথে দ্যাট সার্টেেইন ওম্যান (১৯৩৭); পল মুনির সাথে দ্য লাইফ অব এমিল জোলা (১৯৩৭); লরন্স অলিভিয়ের সাথে উদারিং হাইটস (১৯৩৯); এরল ফ্লিনের সাথে দ্য প্রাইভেট লাইভস অব এলিজাবেথ অ্যান্ড এসেক্স (১৯৩৯) ও দ্য সি হক (১৯৪); এবং গ্রেগরি পেকের সাথে দ্য ভ্যালি অব ডিসিশন (১৯৪৫)।  চরিত্রাভিনেতা হিসেবে ক্রিস্প ভালোবাসাযোগ্য ও অসৎ দুই ধরনের চরিত্রে সমান দক্ষতা প্রদর্শন করেছেন। তার সবচেয়ে স্মরণীয় চরিত্র ভূমিকা ছিল জন ফোর্ড পরিচালিত হাউ গ্রিন ওয়াজ মাই ভ্যালি (১৯৪১)। এই ছবিতে গুইলিম মরগান চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। তিনি ল্যাসি কাম হোম (১৯৪৩), ন্যাশনাল ভেলভেট (১৯৪৪) ও দি আনইনভাইটেড (১৯৪৪) চলচ্চিত্রে অভিনয় করেন।  পরবর্তী জীবন ও মৃত্যু চলচ্চিত্র শিল্পে অবদানের জন্য ১৯৬০ সালের ৮ই ফেব্রুয়ারি হলিউড ওয়াক অব ফেমে ক্রিস্পের নামাঙ্কিত তারকা খচিত হয়। তারকাটি ১৬২৮ ভাইন স্ট্রিটে অবস্থিত।  তিনি কয়েকবার স্ট্রোকে আক্রান্ত হয়ে ১৯৭৪ সালের ২৫শে মে ৯১ বছর বয়সে মৃত্যুবরণ করেন। তার মরদেহ ক্যালিফোর্নিয়ার গ্লেনডেলের ফরেস্ট লন মেমোরিয়াল পার্ক সেমেটারিতে সমাহিত করা হয়।  তথ্যসূত্র  বহিঃসংযোগ         বিষয়শ্রেণী:১৮৮২-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ চলচ্চিত্র পরিচালক বিষয়শ্রেণী:ইংরেজ নির্বাক চলচ্চিত্র অভিনেতা বিষয়শ্রেণী:ক্যালিফোর্নিয়ার রিপাবলিকান বিষয়শ্রেণী:ক্যালিফোর্নিয়ায় রোগে মৃত্যু বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:লন্ডনের অভিনেতা বিষয়শ্রেণী:লন্ডনের চলচ্চিত্র পরিচালক বিষয়শ্রেণী:লন্ডনের লেখক বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী বিষয়শ্রেণী:মার্কিন যুক্তরাষ্ট্রে ইংরেজ অভিবাসী বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন নির্বাক চলচ্চিত্র অভিনেতা বিষয়শ্রেণী:নির্বাক চলচ্চিত্র পরিচালক বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী বিষয়শ্রেণী:টাওয়ার হ্যামলেটসের লেখক বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক